Den 29. september 2014 skrev in.fo, at Sea Shepherd ville forlade Færøerne torsdag aften den 2. oktober 2014, efter at de havde været på Færøerne i fire måneder. Tilsammen havde over 500 personer deltaget i aktionen, omkring 70 var det højeste antal aktivister som havde været på Færøerne samtidig. Lamya Essemlali mente, at aktionen havde været en succes, eftersom der kun havde været et grindedrab af en lille flok grindehvaler i perioden mens Sea Shepherds aktion havde varet. Hun mente, at begge parter forstod hinanden lidt bedre nu, nogle af Sea Shepherds folk havde kun set færinger som folk der dræbte grindehvaler, men de så nu, at færinger var så meget andet end bare det, og at problematikken var mere nuanceret. Hun mente, at dialogen mellem Sea Shepherd og færinger var blevet bedre, selv om det til tider havde været umuligt at tale sammen, da parterne ikke ville høre på hinanden.<ref>{{Cite web |url=http://www.in.fo/news-detail/news/sea-shepherd-av-landinum-hoskvoeldid/ |title=in.fo - Sea Shepherd av landinum hóskvøldið |access-date=29. september 2014 |archive-date= 2. oktober 2014 |archive-url=https://web.archive.org/web/20141002001554/http://www.in.fo/news-detail/news/sea-shepherd-av-landinum-hoskvoeldid/ |url-status=dead }}</ref>
Samfund Historie Miljø_og_samfund Organisationer